open-index/open-wikipedia-markdown huggingface dataset:
Falkušovce

**Falkušovce** sú obec na Slovensku v okrese Michalovce, ležiaca uprostred Východoslovenskej roviny, na východnom agradačnom vale rieky Ondava, v nadmorskej výške okolo 104 m n. m.

## Dejiny
K obci sa viažu archeologické nálezy z paleolitu, neolitu a zo strednej doby bronzovej. V rokoch 1953 – 1954 zaregistroval Karel Andel v polohe *Pod Dričkami* kultúrne bližšie nezaradený eneolitický materiál a na základe nálezov z polohy *Hercecká moľva* zaradil obec do skupiny lokalít s prítomnosťou pamiatok zo záveru doby bronzovej až začiatku doby halštatskej. V polohe *Pri Osade* bola v profile hliniska objavená prerušená kultúrna vrstva s črepovým materiálom z doby halštatskej a doby rímskej. V roku 1961 objavil Jozef Paulík počas archeologického prieskumu v tamojšej tehelni zlomky nádob dáckeho rázu.

Prvá písomná zmienka o Falkušovciach pochádza z nedatovanej listiny Jágerskej kapituly z 13. storočia, v ktorej oznamuje kráľovi Ondrejovi III., že pozvala šľachtica Mikuláša v jeho dedine Falkušovce na riešenie sporu s iným šľachticom. V písomnostiach sa vyskytuje pod názvom *Folkus*, *Falkos*.

Obec patrila zemanom, neskôr viacerým zemepánom. Obyvatelia sa zaoberali poľnohospodárstvom. Obec sa zapojila do cholerového povstania v roku 1831. Väčšina jej obyvateľstva konfesijne prislúchala ku gréckokatolíckej cirkvi – v roku 1831 obec obývalo 468 gréckokatolíkov a len 39 rímskokatolíkov.

## Názov
**Vývin názvu obce**
* 1290 - 1300 – *Folkus*
* 1384 – *Falkus*
* 1773 – *Falkus*, *Falkasowcze*
* 1786 – *Falkusch*, *Falkussowce*
* 1808 – *Falkus*, *Falkussowce*
* 1863 - 1913 – *Falkus*
* 1920 – *Falkušovce*

Názov obce pochádza z osobného mena Falkuš.

## Kultúra a zaujímavosti
### Pamiatky
* Gréckokatolícky Chrám nanebovstúpenia Pána, jednoloďová barokovo-klasicistická stavba s polkruhovým ukončením presbytéria a mierne predstavanou vežou, z roku 1779. Obnovou prešiel v roku 1927. Interiér chrámu je zaklenutý pruskými klenbami, záver konchou. Jeho zariadenie pochádza z rokov 1925-1927. Fasády chrámu sú členené lizénami a polkruhovo ukončenými oknami. Veža má nárožné zaoblenia, ukončená je korunnou rímsou s terčíkom a barokovou helmicou.

## Referencie

## Iné projekty

## Externé odkazy
* 


Kategória:Obce okresu Michalovce
Horovce (okres Michalovce)

**Horovce** sú obec na Slovensku v okrese Michalovce.

## Dejiny
Obec pravdepodobne existovala už pred 14. storočím. Od jeho konca až po koniec 17. storočia časť obce patrila Drugetovcom (súčasť ich brekovského a neskôr humenského panstva), časť miestnym zemanom (v 16. storočí Mikovci).

Drevený kostol sa v obci nachádzal ešte na prelome 17. a 18. storočia, vtedy v ňom slúžili evanjelickí kazatelia.

V rokoch 1567 obyvatelia platili daň z 11,5 porty, 1582 boli bez dane (pravdepodobne predtým vyhoreli), 1610 2,5 a 1635 0,75 porty.

## Referencie

## Pozri aj
* Bisce

## Iné projekty

## Externé odkazy
* 


Kategória:Obce okresu Michalovce
Iňačovce

**Iňačovce** sú obec na Slovensku v okrese Michalovce.

## Obyvateľstvo
### Národnostné zloženie
**údaje:** Štatistický úrad Slovenskej republiky

### Náboženské zloženie
**údaje:** Štatistický úrad Slovenskej republiky

### Jazykové zloženie
**údaje:** Štatistický úrad Slovenskej republiky

## Kultúra a zaujímavosti
### Pamiatky
* Gréckokatolícky kostol Zosnutia Presvätej Bohorodičky, jednoloďová barokovo-klasicistická stavba s polkruhovým ukončením presbytéria a mierne predstavanou vežou, z obdobia okolo roku 1800. Obnovou prešiel v rokoch 1911-1912. Chrám bol poškodený počas druhej svetovej vojny, obnovou prešiel po vojne. Interiér je zaklenutý pruskými klenbami. Zariadenie pochádza z doby jeho výstavby.  Fasády kostola sú hladké so segmentovo ukončenými oknami. Veža je členená kordónovými rímsami a ukončená korunnou rímsou s terčíkom a barokovou helmicou s laternou.  

* Reformovaný kostol, jednoloďová neoklasicistická stavba s polygonálnym záverom a predstavanou vežou, z roku 1912. Fasády kostola sú členené polkruhovo ukončenými oknami so šambránami. Veža je členená lizénovými rámami a ukončená trojuholníkovými štítmi a ihlancovou helmicou. 

## Referencie

## Pozri aj
* Senianske rybníky

## Iné projekty

## Externé odkazy
* 


Kategória:Obce okresu Michalovce
Ižkovce

**Ižkovce** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s polygonálnym záverom a predstavanou vežou, z konca 18. storočia. Stojí na mieste staršieho dreveného kostola asi zo 17. storočia. Výraznou úpravou prešiel na konci 19. storočia, keď bola dostavaná veža. Interiér je zaklenutý krížovými klenbami. Zariadenie kostola pochádza z doby jeho úpravy. Fasády kostola sú členené bosovanými pilastrami vytvárajúcimi slepé arkády. Okná sú polkruhovo ukončené. Veža je členená kordónovými rímsami a slepými arkádami, ukončená je ihlancovou helmicou. Portál kostola je riešený ako polostĺpová edikula. 

## Referencie

## Iné projekty

## Externé odkazy
* 


Kategória:Obce okresu Michalovce
Budince

**Budince** () sú obec na Slovensku v okrese Michalovce.

## Obyvateľstvo
### 2011

*údaj z Atlasu rómskych komunít z roku 2013

### 1880

## Referencie

## Iné projekty


Kategória:Obce okresu Michalovce
Čičarovce

**Čičarovce** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová pôvodne gotická stavba s polygonálnym záverom a predstavanou vežou, z 13. storočia. Úpravami prešiel v 14. a 15. storočí. Na začiatku 19. storočia bola doplnená veža, v roku 1936 prešiel obnovou. Interiér je zaklenutý valenou klenbou. Fasády kostola sú členené opornými piliermi a polkruhovo ukončenými oknami. Veža je členená lizénovými rámami s nárožným zaoblením a ukončená barokovou helmicou. 

* Rímskokatolícky kostol Mena sv. Ladislava, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1796. V roku 1802 bola doplnená veža kostola. Interiér je zaklenutý českými plackami. Nachádza sa tu klasicistický oltár sv. Ladislava, kazateľnica a krstiteľnica z doby výstavby kostola. Fasády kostola sú členené lizénami a segmentovo ukončenými oknami so šambránami, veža vyrastá zo štítového priečelia vo forme rizalitu lemovaného pilastrami. Ukončená je ihlancovou helmicou.

* V obci bolo objavené pohrebisko z obdobia neolitu s mnohými nálezmi kamennej i kostenej industrie, no tiež keramiky a unikátne ozdoby z medi.
**<big>Zaujímavosti</big>**

* V rokoch 1933 až 1944 pôsobil v obci kňaz Emil Szmutko, ktorý zahynul 23. novembra 1944 počas presunu frontu. Aktuálne prebieha proces zhromažďovania dát o jeho osobe, pre tento účel bola arcibiskupom Bernardom Boberom zriadená špeciálna komisia.

## Referencie

## Iné projekty

## Externé odkazy
* 


Kategória:Obce okresu Michalovce
Kapušianske Kľačany

**Kapušianske Kľačany** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová pôvodne klasicistická stavba s pravouhlým záverom, transeptom a predstavanou vežou, z roku 1834. V roku 1930 prešiel zásadnou neogotickou úpravou, keď bola postavená veža. V interiéri sa nachádza klasicistická kazateľnica z doby vzniku kostola. Fasády kostola sú členené oknami s lomeným oblúkom. Veža je v spodnej časti dekorovaná nárožnými skoseniami, horná časť je oktogonálna s trojuholníkovými štítmi a ihlancovou helmicou. 
* Rímskokatolícky kostol sv. Joachima a Anny 

## Referencie

## Iné projekty

## Externé odkazy
* Oficiálna stránka obce 


Kategória:Obce okresu Michalovce
Vojany

**Vojany** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová neskoroklasicistická stavba s polygonálnym záverom a vežou tvoriacou súčasť jej hmoty, z rokov 1840-1846. Obnovou prešiel v roku 1922. Interiér je zaklenutý korýtkovou klenbou. Fasády kostola sú členené lizénovými rámami a polkruhovo ukončenými oknami. Priečelie má predstavaný rizalit ukončený trojuholníkovým štítom s tympanónom, z ktorého vyrastá veža. Veža je ukončená ihlancovou helmicou a štyrmi nárožnými vežicami. 

* Klasicistická kúria, jednopodlažná stavba na pôdoryse obdĺžnika s valbovou strechou z 30. rokov 19. storočia. Priečeliu kúrie dominuje trojosový rizalit ukončený  trojuholníkovým štítom s tympanónom.

Súbor:Vajáni Református Templom.jpg|Reformovaný kostol
Súbor:Vaján04.JPG
Súbor:Vaján08.JPG


## Hospodárstvo
V obci sídli závod Slovenských elektrární, Elektrárne Vojany. Je to tepelná elektráreň, ktorá s dvoma blokmi a inštalovaným výkonom 880 MWe predstavuje 15% inštalovaného výkonu spoločnosti. 

## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Žbince

**Žbince** sú obec v okrese Michalovce na Slovensku.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty z roku 1843. V rokoch 1878-1879 bola prefasádovaná veža, úpravami prešiel aj v roku 1905. Interiér je zaklenutý pruskými klenbami. Nachádza sa tu oltár z roku 1844 s obrazom sv. Anny od K. Volcka. Kazateľnica, krstiteľnica a organ sú z doby stavby kostola. Fasády kostola sú členené lizénami a polkruhovo ukončenými oknami so šambránami. Veža je členená pilastrami a ukončená ihlancovou helmicou. Vstup kostola je riešený ako stĺpový portikus.   

* Kaplnka sv. Jána Nepomuckého, klasicistická stavba na pôdoryse kruhu z roku 1804. Stojí v areáli miestneho cintorína. 

* V obci sa v minulosti nachádzal dnes už zaniknutý kaštieľ rodiny Barkóci, pôvodne renesančná dvojpodlažná stavba s nárožnými vežami. Z kaštieľa sa dochovala iba jedna hospodárska budova. 

Súbor:Barkóczy-kastély, ekkor Andrássy Dénes gróf tulajdona (később elpusztult). A felvétel 1895-1899 között készült. A Fortepan - Budapest Főváros Levéltára. Levéltári jelzet- HU.BFL.XV.19.d.1.12.162 Fortepan 83466.jpg|Bývalý barkóciovský kaštieľ
Súbor:Barkóczy-kastély, ekkor Andrássy Dénes gróf tulajdona (később elpusztult). A felvétel 1895-1899 között készült. A Fortepan - Budapest Főváros Levéltára. Levéltári jelzet- HU.BFL.XV.19.d.1.12.161 Fortepan 83465.jpg


## Osobnosti obce
### Rodáci
* Móric Mittelmann Dedinský (* 1914 - † 1989), spisovateľ, prekladateľ, historik a literárny kritik

## Referencie

## Iné projekty

## Externé odkazy
* 


Kategória:Obce okresu Michalovce
Veľké Raškovce

**Veľké Raškovce** sú obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou, z roku 1801. Obnovou prešiel v rokoch 1900 a 1937. Interiér kostola je plochostropý, zariadenie pochádza z doby úpravy kostola v roku 1900. Kostol má hladké fasády s nárožnými skoseniami a polkruhovo ukončenými oknami. Veža je členená kordónovými rímsami, hornej časti pilastrami a ukončená zvonovitou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Michalovce
Beša (okres Michalovce)

**Beša** je obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1793. Obnovou prešiel v rokoch 1836 a 1903. Fasády kostola sú členené lizénovými rámami a polkruhovo ukončenými oknami. Veža je členená lizénovými rámami, má nárožné zaoblenia, ukončená je korunnou rímsou s terčíkom s hodinami a zvonovitou helmicou. 

## Referencie

## Iné projekty

## Externé odkazy
* 


Kategória:Obce okresu Michalovce
Čečehov

**Čečehov** je obec na Slovensku v okrese Michalovce.

## Polohopis
Obec Čečehov leží v severnej časti Východoslovenskej nížiny na východnom nánosovom vale Laborca v nadmorskej výške okolo 106 m. 

## Dejiny
Obec založili usadlíci okolo roku 1400. Prvý písomný doklad o nej pochádza z roku 1410. Zemepánmi dediny boli šľachtici z Michaloviec. V roku 1427 v Čečehove hospodárilo asi 12 poddanských domácností. následný rozvoj spôsobil, 
že v roku 1599 bolo v sídlisku 28 poddanských domov. Neskôr došlo
k poklesu počtu obyvateľov a domov, takže v roku 1715 a 1720 hospodárilo postupe 4, respektíve 5 poddanských domácností. V roku 1828 bolo v obci 68 domov a 584 obyvateľov. 

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoloďová neoklasicistická stavba s pravouhlým ukončením presbytéria a predstavanou vežou, asi z konca 19. stročia. Fasády kostola sú členené lizénovými rámami a polkruhovo ukončenými oknami. Veža má jednoduchý modernistický charakter, je ukončená plochou strechou. 

## Hospodárstvo a infraštruktúra
Poľnohospodársku pôdu obhospodaruje súkromná firma so sídlom v Čečehove, pestuje sa tu pšenica, kukurica, jačmeň a iné. 
V obci je vybudovaná infraštruktúra. Je tu pošta a predajňa potravín. 

## Doprava
Dopravu zabezpečujú autobusy SAD. 

## Šport
V obci pôsobí Telovýchovná jednota a zväz zdravotne postihnutých.

## Osobnosti obce
### Rodáci
* Juraj Pado (* 1922 - † 2010), básnik 

### Pôsobili tu
* Andrej Rimko (* 1931 - † 2006), herec

## Referencie

## Iné projekty

## Externé odkazy
* 


Kategória:Obce okresu Michalovce
Čierne Pole

**Čierne Pole** je obec na Slovensku v okrese Michalovce.

## Kultúra a zaujímavosti
### Pamiatky
* Rímskokatolícky kostol Nepoškvrneného Srdca Panny Márie, jednoloďová neogotická stavba s polygonálnym ukončením presbytéria a predstavanou vežou, z roku 1949. Zariadenie kostola pochádza z doby jeho výstavby. Fasády sú členené oknami s lomeným oblúkom. Veža s individualistickým gotizujúcim tvaroslovím je členená priebežnými pilastrami, ktoré v hornej časti vytvárajú slepé arkády a trojuholníkové štíty. Rezonančné otvory vytvárajú zdvojené okná s lomeným oblúkom. Ukončená je ihlancovou helmicou. 

## Referencie

## Iné projekty

## Externé odkazy
* 
 


Kategória:Obce okresu Michalovce
Stretavka

**Stretavka** je obec na Slovensku v okrese Michalovce.

## Polohopis
Nachádza sa pri sútoku troch riek (Laborca, Uhu a Čiernej vody). 

## Demografia

### Sčítanie 2021
 **údaje:** *Sčítanie obyvateľov, domov a bytov v roku* 2021

## Dejiny
V obci boli objavené nálezy z doby bronzovej, kuštanovickej kultúry z doby hallštattskej a laténsko-dáckej. Prvá písomná zmienka o obci pochádza z roku 1266.

## Kultúra a zaujímavosti
### Pamiatky
* Gréckokatolícky kostol Premenenia Pána, jednoloďová neobaroková stavba s polygonálnym ukončením presbytéria a vežou tvoriacou súčasť jej hmoty, z rokov 1937-1938. Zariadenie chrámu pochádza z doby jeho vzniku. Fasády chrámu sú členené zdvojenými lizénami a neorománskymi zdvojenými oknami. Veža je lemovaná pilastrami a ukončená korunnou rímsou s terčíkom a barokovou helmicou s laternou.  

## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Stretava

**Stretava** je obec na Slovensku v okrese Michalovce.

## Obyvateľstvo
### Sčítanie 2011

## Kultúra a zaujímavosti
### Pamiatky
* Reformovaný kostol, jednoloďová gotická stavba s polygonálnym záverom a predstavanou vežou, z polovice 15. storočia. V roku 1782 bola loď kostola novo zaklenutá a došlo k výmene zariadenia. Neogoticky bol upravený v roku 1933. Počas druhej svetovej vojny bol kostol ťažko poškodený, relatívne nová veža bola zbúraná. Po vojne bol obnovený až v roku 1950. Z pôvodnej stredovekej stavby sa dochovalo presbytérium s hviezdicovou klenbou, obvodové múry lode, južný portál a niekoľko okien s kamennými osteniami. Dve konzoly prípor klenby sú stvárnené ako reliéfy tvárí. Zariadenie kostola je novodobé. Fasády kostola sú členené opornými piliermi a oknami s lomeným oblúkom. Veža je ukončená ihlancovou hemicou. 

## Referencie

## Iné projekty

## Externé odkazy
* 


Kategória:Obce okresu Michalovce
Staré

**Staré** je obec na Slovensku v okrese Michalovce.  

## Kultúra a zaujímavosti
### Pamiatky
* Stáraiovský kaštieľ, dvojpodlažná pôvodne neskororenesančná stavba na pôdoryse písmena T zo začiatku 17. storočia. V druhej polovici 18. storočia prešiel barokovou úpravou, keď bol prefasádovaný a rozšírený. Z pôvodnej renesančnej stavby sa na prízemí dochovali hrebienkové a krížové klenby. V 19. storočí tu žila Irma Stáraiová, dvorná dáma Alžbety Bavorskej, v ktorej prítomnosti bol na panovníčku spáchaný atentát. Fasády kaštieľa sú členené vysokým pilastrovým rádom a kordónovou rímsou. Okná majú šambrány a rímsové suprafenestry. Južnej fasáde dominuje trojosový rizalit s osovo umiestneným portálom a trojuholníkovým štítom s tympanónom. V blízkosti pamiatky boli nevhodne postavené rodinné domy, čím stratila prirodzenú dominanciu.

* Panská sýpka, dvojpodlažná klasicistická stavba na pôdoryse obdĺžnika s manzardovou strechou z roku 1804. Fasády sýpky sú členené obdĺžnikovými horizontálnymi otvormi s osteniami. Bočné fasády sú ukončené stupňovitými štítmi. Južná fasáda má v štíte nápisovú tabuľu s vročením 1804.

* Rímskokatolícky kostol Nanebovzatia Panny Márie, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z rokov 18111842. Donátorom kostola bol gróf Vincent Stárai. Úpravami prešiel v roku 1913 a v roku 1938. Interiér je zaklenutý pruskou klenbou. Nachádza sa tu hlavný klasicistický oltár, stĺpová architektúra s obrazom Nanebovzatia Panny Márie a krstiteľnica z roku 1784, pochádzajúca zo staršieho kostola. Priečelie kostola je členené vysokým pilastrovým rádom, veža vyrastá z priečelia vo forme rizalitu ukončeného trojuholníkovým štítom s tympanónom, je členená lizénami a ukončená stupňovitou klasicistickou helmicou. 

* Socha sv. Jána Nepomuckého, klasicistická z roku 1816. Nachádza sa v blízkosti kostola. 

Súbor:Kostol Stare2.png|Kostol Nanebovzatia Panny Márie


## Osobnosti obce
### Rodáci
* Irma Sztárayová (* 1863 – † 1940), dvorná dáma rakúskej cisárovnej Alžbety

## Referencie

## Iné projekty

## Externé odkazy
* 


Kategória:Obce okresu Michalovce
Senné (okres Michalovce)

**Senné** je obec na Slovensku v okrese Michalovce.

## Kultúra a zaujímavosti
### Pamiatky
* Véčeiovský kaštieľ, dvojpodlažná bloková neskororenesančná stavba s asymertricky umiestnenou vežou z prvej polovice 17. storočia. Úpravami prešiel v 18. a 19. storočí. Po druhej svetovej vojne slúžil ako škola. V posledných rokoch prešiel obnovou. Kaštieľ má hladké fasády. V areáli kaštieľa sa nachádza rozsiahly krajinársky park. 

* Rímskokatolícky kostol Navštívenia Panny Márie, jednoloďová baroková stavba s polygonálnym ukončením presbytéria a vežou tvoriacou súčasť jej hmoty, z roku 1718. Stojí na mieste stredovekej stavby zo 14. storočia, ktorej obvodové múry boli využité pri stavbe nového kostola. Úpravou prešiel v roku 1808 a 1911. V interiéri sa nachádza historizujúci oltár z roku 1862 s obrazom Navštívenia Panny Márie pochádzajúci z Tušíc. Súčasťou bohoslužobného náradia kostola je aj barokovo-rorokový kalich od majstra Szilassyho z Levoče z roku 1757. Fasády kostola sú členené lizénami a nárožnými skoseniami. Veža vyrastá z priečelia vo forme rizalitu. Ukončená je ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Michalovce
Ruská

**Ruská** je obec na Slovensku v okrese Michalovce.

## Kultúra a zaujímavosti
### Pamiatky
* Rímskokatolícky kostol Povýšenia sv. Kríža, dvojloďová goticko-renesančná stavba s polygonálnym ukončením presbytéria a vežou tvoriacou súčasť jej hmoty, zo 16. storočia. Donátorom kostola bol vojvodca Štefan Dobo. Vznikol na mieste románskej stavby archeologicky datovanej do obdobia 1150-1200. V roku 1796 bola doplnená baroková veža a bol vybudovaný organový chór. V rokoch 1914-1920 bol kostol rozšírený o severnú loď architektom Jenő Förkom z Budapešti. Z pôvodnej stavby sa dochovala hrubá stavba a gotické presbytérium. Súčasťou interiéru je hodnotný renesančný sarkofág Štefana Doba z červeného mramoru z obdobia po roku 1572. Ďalej sa tu nachádza pieskovcový oltár z roku 1780. Ostatné zariadenie pochádza z tirolských dielní z obdobia okolo roku 1920. Organ je dielo značky Rieger z roku 1907. Fasády historickej časti kostola sú členené opornými piliermi. Priečelie je členené lizénami s dekoratívnymi kazetami, ukončené je volutovým štítom. Veža je členená lizénami s nárožnými skoseniami, ukončená je korunnou rímsou s terčíkom s hodinami a zvonovitou helmicou s laternou. 

* Prícestná kaplnka sv. Jána Nepomuckého, baroková stavba z polovice 18. storočia. Úpravami prešla v rokoch 1794 a 1930.

Súbor:Dobóruszka, templom.JPG|Kostol Povýšenia sv. Kríža


## Referencie

## Iné projekty

## Externé odkazy
* 


Kategória:Obce okresu Michalovce
Pusté Čemerné

**Pusté Čemerné** je obec na Slovensku v okrese Michalovce, ktorá leží v laboreckom výbežku Východoslovenskej nížiny. 

## Dejiny
Prvá písomná zmienka o obci pochádza z roku 1254. Archeologické, písomné a jazykové doklady vedú k poznatku, že obec bola obývaná už v mladšej dobe kamennej – v neolite. 

Obec Čemerné sa v písomnostiach od 13. storočia vyskytuje pravidelne vo forme „Chemernye“, čo bol tvar staršieho slovenského názvu „Čemerná“ (Ves). Jej názov korení v slovách „čemer“ (choroba) a „čemerica“ (bylina, ktorá lieči túto chorobu). Názov „Márk-Csemernye“ sa datuje od roku 1473. Od roku 1920 sa používa oficiálny názov obce „Pusté Čemerné“.

Čemerná (Ves) nepochybne existovala už pred 13. storočím, prípadne pred 11. storočím. Obec patrila viacerým zemepánom a často menila majiteľov. Pred rokom 1332 bola farnosťou s Kostolom sv. Alžbety. Miestne sídlisko malo v roku 1600 obývaných 13 poddanských domov, kúriu zemanov, kostol, faru aj školu. Na prelome 16. a 17. storočia bolo Čemerné stredne veľkou dedinou s poddanským, zemianskym aj farským obyvateľstvom. V priebehu 17. storočia sedliacke domácnosti schudobneli a ubúdalo ich. V dôsledku toho bolo Čemerné na prelome 17. a 18. storočia len malou dedinkou. 

## Kultúra a zaujímavosti
### Pamiatky
* Gréckokatolícky chrám sv. Mikuláša, jednoloďová barokovo-klasicistická stavba s polkruhovým ukončením presbytéria a predstavanou vežou, z konca 18. storočia. Úpravami prešiel na začiatku 20. storočia a v roku 1941. Interiér je zaklenutý valenou klenbou s lunetami. Fasády chrámu sú členené lizénami a polkruhovo ukončenými oknami. Portál má trojuholníkovú supraportu s tympanónom. Veža je ukončená ihlancovou helmicou.

### Zaujímavosti
Obec vlastní samostatnú originálnu mapu z roku 1866 „Parzellen-Protocoll“, ktorá pomohla pri zrekonštruovaní obyvateľstva a je prvým hodnoverným historickým materiálom, z ktorého poznáme všetkých vlastníkov tunajších domov a rozsah majetku grófa Alexandra Sirmaia. Z dnes žijúcich rodín v Pustom Čemernom žili už v roku 1866 obyvatelia týchto rodov: Antolič, Babjak, Berila, Dančišin, Fenin, Gera, Holej, Jáger, Jevin, Koščo, Mikloš, Polák, Staurovský, Ščerba. Vtedajší obyvatelia sa zaoberali poľnohospodárstvom, drevorubačstvom a sčasti aj pálením uhlia.

## Obyvateľstvo

### Zloženie obyvateľstva podľa národnosti

### Zloženie obyvateľstva podľa náboženského vyznania

## Referencie

## Iné projekty

## Externé odkazy
* 


Kategória:Obce okresu Michalovce
Ptrukša

**Ptrukša** je obec na Slovensku v okrese Michalovce. 

## Dejiny
Ptrukša sa dostáva do povedomia koncom 13. storočia. Na základe historických zápisov bolo údajne 6 rodín, ktoré sa usadili ako prví na brehu rieky Latorica. Ich vodcom bol Buksa. Jadro súčasnej dediny tvoril tzv. Matyivég.

Na základe historických údajov má táto malá dedina, ktorá sa rozprestierala v týchto časoch smerom na severovýchod od dolného toku rieky Latorice, bulharský pôvod. Toto potvrdzuje aj pôvodný názov obce, ktorý mohol vzniknúť z mien Buksa – Pruxa.

V rokoch 1081-1095 bolo územie medzi riekami Tisa-Uh-Latorica osídľované bulharmi, ktorí opustili územie Moesia-Superior (Horné Srbsko). Týchto prisťahovalcov vyhubili Mongoli v rokoch 1241-1242.

V roku 1910 dostala dedina nový názov Szirénfalva podľa mena malej plytkej riečky, ktorá sa jej okrajovo dotýkala.

## Kultúra a zaujímavosti
### Pamiatky
* Rímskokatolícky kostol Premenenia Pána, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z 19. storočia. Fasády kostola sú členené lizénami, veža vyrastá zo štítového priečelia, ukončená je ihlancovou helmicou s nárožnými vežicami. 

* Reformovaný kostol, jednoloďová klasicistická stavba s polygonálnym záverom a predstavanou vežou, z 19. storočia. Kostol má hladké fasády s polkruhovo ukončenými oknami. Veža je členená lizénovými rámami, má nárožné zaoblenia, ukončená je ihlancovou helmicou s vročením 1968.

Súbor:Szirénfalva református templom.JPG|Reformovaný kostol


## Referencie

## Iné projekty

## Externé odkazy
* 


Kategória:Obce okresu Michalovce
Poruba pod Vihorlatom

**Poruba pod Vihorlatom** je obec na Slovensku v okrese Michalovce.

## Polohopis
Má 617 obyvateľov. Obec leží pod Vihorlatskými vrchmi.

## Kultúra a zaujímavosti
### Pamiatky
* Gréckokatolícky kostol sv. Marka apoštola, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z polovice 19. storočia. V roku 1918 kostol vyhorel, následne prešiel obnovou. Zariadenie pochádza z doby jeho výstavby. Fasády kostola sú členené lizénami a polkruhovo ukončenými oknami. Veža vyrastá z hmoty stavby vo forme rizalitu, je ukončená ihlancovou helmicou. 

## Ocenenia

V roku 1964 bola obec ocenená Radom červenej hviezdy a Pamätnou medailou SNP.

[náhľad|vľavo|[Vihorlat (vrch)|Vihorlat pod ktorým leží obec]]

## Referencie

## Iné projekty

## Externé odkazy
* 


Kategória:Obce okresu Michalovce
Kategória:Obce vypálené počas druhej svetovej vojny na Slovensku
Lesné

**Lesné** je obec na Slovensku v okrese Michalovce.

## Dejiny
Prvá písomná zmienka je z roku 1254. Obec, resp. osídlienie, pravdepodobne existovalo už pred 13., prípadne aj 11. storočím.

Kostol bol postavený v prvej polovici 13. storočia. V tridsiatych rokoch 14. storočia bol zasväteným Všetkým svätým, meno kňaza bolo Šimon a bol farským kostolom. Katolícky zostal do prelomu 16. a 17. storočia. V rokoch 16091626 bolo Lesné kalvínska obec a farnosť, ktorá neskôr prislúchala farnosti Bánovce nad Ondavou.

V chotári obce boli vinice, potvrdené od 15. storočia. Obyvatelia obce boli zdanení od: 1567 2,5, 1582 2, 1610 1,25, 1635 0,25 porty. Hoci obec schudobnela, aj na prelome 17. a 18. storočia patrila medzi stredne veľké, v rokoch 1715 a 1720 v nej žilo 16 domácností poddaných.

Po neúrode v roku 1830 postihla v roku 1831 obec cholera od 27. júla do 17. augusta. Zomrelo na ňu 44 ľudí (matrika zomrelých uvádza ich počty: gréckokatolíkov 37, rímskokatolíkov 6, židov 1). Táto epidémia podnietila na Zemplíne vypuknutie známeho roľníckeho povstania.

## Kultúra a zaujímavosti
náhľad|vľavo|Gotické fresky v Lesnom
### Pamiatky
* Gréckokatolícky kostol Nanebovstúpenia Pána, jednoloďová pôvodne gotická stavba s pravouhlým ukončením presbytéria a vežou tvoriacou súčasť jej hmoty, zo 14. storočia. Pôvodne bol kostol rímskokatolícky a bol zasvätený Všetkým svätým. V rokoch 1609-1625 patril kostol reformovaným veriacim. Výraznými úpravami prešiel v 19. storočí a v prvej polovici 20. storočia. V interiéri boli pri prieskume v rokoch 2004-2005 nájdené fragmenty stredovekej freskovej výmaľby. Nachádza sa tu stredoveká kamenná krstiteľnica a neobarokový ikonostas. Fasády chrámu sú hladké, veža je ukončená barokovou helmicou.

## Referencie

## Iné projekty

## Externé odkazy
* Oficiálna stránka obce

## Zdroj
* Kizling, Ján: *Nižný Hrabovec 1357-1997.* Hencovce : obecné zastupiteľstvo obce Nižný Hrabovec, 1997. 80 s.


Kategória:Obce okresu Michalovce
Ložín

**Ložín** je obec na Slovensku v okrese Michalovce. Leží uprostred Východoslovenskej nížiny, na Zemplíne, približne 10 km severovýchodne od Trebišova a 12 km juhozápadne od Michaloviec.

## Dejiny
Staršie názvy obce: *Lazón*, *Losin* (1773), *Lazon* (1786), *Lazony*, *Lozýn* (1808), *Lozony* (1863), *Lazony* (18731913), *Ložín* (1920).

## Kultúra a zaujímavosti

### Pamiatky
* Rímskokatolícky kostol sv. Petra a Pavla, jednoloďová pôvodne gotická stavba s pravouhlým ukončením presbytéria a predstavanou vežou, z prvej polovice 14. storočia. Pôvodným patrocíniom kostola bolo sv. Jána Krstiteľa. Neskorogotickou úpravou prešiel v tretej tretine 15. storočia. Od reformácie bol kostol evanjelický až do roku 1728. V 18. storočí prešiel barokovou úpravou a v roku 1896 neogotickou, ktorá mu dala súčasnú podobu. V tejto etape bola pristavaná aj veža. V interiéri kostola sa dochovali dva renesančné epitafy miestnych zemanov Monokyovcov. Fasády kostola sú členené opornými piliermi a oknami s lomeným oblúkom a šambránami. Veža je členená opornými piliermi a ukončená ilancovou helmicou.

* V minulosti sa v obci nachádzal kaštieľ Andrášiovcov, dvojpodlažná baroková bloková stavba z 18. storočia. Zbúraný bol okolo roku 1927.

Súbor:Szlovákia, Lazony. Gróf Andrássy Dénes kastélya. A felvétel 1895-1899 között készült. - Fortepan 83463.jpg|Bývalý andrášiovský kaštieľ
Súbor:Szlovákia, Lazony. Gróf Andrássy Dénes kastélyának parkrészlete. A felvétel 1895-1899 között készült. - Fortepan 83464.jpg


## Doprava
Obcou prechádza cesta II. triedy 554. Katastrom obce vedú železničné trate Michaľany – Łupków a Bánovce nad Ondavou – Veľké Kapušany, najbližšou stanicou je 
železničná stanica v susedných Bánovciach nad Ondavou, približne 2 km severne od centra Ložína.

## Osobnosti obce
### Rodáci
* Štefan Povchanič (* 1939) – vysokoškolský pedagóg, prekladateľ z francúzskeho jazyka.

## Referencie

## Literatúra
* 
* 
* 
* 
* 

## Pozri aj
* susedné obce: Bánovce nad Ondavou, Žbince, Hatalov, Dúbravka, Bracovce

## Iné projekty

## Externé odkazy
* Oficiálny web obce


Kategória:Obce okresu Michalovce
Nacina Ves

**Nacina Ves** je obec na Slovensku v okrese Michalovce.

## Polohopis
Leží v laboreckom výbežku Východoslovenskej nížiny, na nánosovom vale Laborca, v nadmorskej výške 128 m n. m. 

## Dejiny
Prvá písomná zmienka o obci je z roku 1219. Ďalšia zmienka je z roku 1254 v maďarizovanom názve Navalyad. Ďalšia písomná zmienka o obci Nacina Ves je z roku 1370 v maďarizovanej podobe Natafalva. Maďarský štátny archív zaznamenáva, že dedinu daroval kráľ Belo IV. Gregorovi, synovi Nata, preto maďarský názov Natafalva. Rodina Natafaluši boli zemania, ktorí dedinu vlastnili po niekoľko storočí a v 18. storočí sa zapojili do kuruckých vojen. Koncom 19. storočia záznamy ukazujú, že sa jednalo o slovenskú dedinu s väčšinovým slovenským obyvateľstvom, ale so značnou maďarskou menšinou. Po rozpade Rakúska-Uhorska v roku 1918 sa Nacina Ves ocitla v novo vzniknutom Česko-slovensku. Mnoho maďarských obyvateľov sa v roku 1920 presťahovalo do Severnej Ameriky alebo alebo sa odsťahovali do Maďarska. Počas druhej svetovej vojny boli poslední Maďari, ktorí nepreukázali, že boli Slováci, z obce vysídlení. Stav počtu domov a počtu obyvateľov k roku 1940 uvádza 249 domov a 91 Židov.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová pôvodne gotická stavba s polygonálnym ukončením presbytéria, moderným transeptom a predstavanou vežou, z druhej polovice 15. storočia. Úpravami prešiel v 16. storočí a v roku 1741 keď bol barokizovaný. Zásadnou pamiatkovo necitlivou prestavbou prešiel v druhej polovici 20. storočia, ktorá zmenila charakter, vzikol moderný transept a bolo nahradené pôvodné zariadenie kostola. Dochoval sa iba organ z druhej polovice 19. storočia. Fasády kostola sú hladké, veža je členená kordónovými rímsami a ukončená ihlancovou helmicou. 
* Rímskokatolícky kostol Najsvätejšieho Srdca Ježišovho v časti Vybúchanec, jednoduchá jednoloďová stavba s polygonálnym ukončením presbytéria a predstavanou vežou, zo začiatku 20. storočia. Fasády kostola sú členené lizénami a polkruhovo ukončenými oknami so šambránami, veža je členená kordónovou rímsou a ukončená ihancovou helmicou. 

## Referencie

## Iné projekty

## Externé odkazy
* 


Kategória:Obce okresu Michalovce
Oborín

**Oborín** je obec na Slovensku v okrese Michalovce.

## Polohopis
Obec sa nachádza na Východoslovenskej nížine, na štvrtohornej nive Laborca a Latorice, v okolí sa nachádzajú slepé ramená a pieskové presypy. Nachádza sa na pravom brehu Laborca a od Medzibodrožia je oddelená Latoricou.

## Časti obce
Od roku 1960 sú súčasťou Oborína Kucany.

## Dejiny
1221 - prvá písomná zmienka vo varadínskom registri ako "Villa Abara"
1419 - delila sa na sídliská, Veľký, Malý, Vyšný a Nižný Oborín
1468 - pridelenie trhových a jarmočných práv
1474 - spomína sa ako zemepánske mestečko

## Kultúra a zaujímavosti
### Pamiatky
* Reformovaný kostol, jednoloďová pôvodne gotická stavba s polygonálnym záverom a predstavanou vežou, z druhej polovice 15. storočia. Úpravou prešiel v roku 1796, kedy bola pristavaná veža. Ďalšia obnova sa uskutočnila v roku 1896. Fasády kostola sú členené opornými piliermi a oknami s lomeným oblúkom. Veža má zaoblené nárožia, členená je lizénami a ukončená zvonovitou helmicou s laternou s vročením 1896.

Súbor:Abara05.JPG|Portál kostola
Súbor:Abara06.JPG|Nápisová tabuľa nad portálom


* V obci bola objavená tzv. Oborínska venuša zo staršej doby kamennej a mnohé nálezy keramiky z doby kamennej i bronzových predmetov z neolitu.

### Pomníky
Pamätník László Németha

## Referencie

## Iné projekty

## Externé odkazy
* 


Kategória:Obce okresu Michalovce
Oreské (okres Michalovce)

**Oreské** je obec na Slovensku v okrese Michalovce. 

## Polohopis
Nachádza sa cca  severne od Michaloviec,  juhovýchodne od Strážskeho a  južne od Humenného. Na západe susedí s obcou Staré, na juhozápade s obcou Zbudza, na juhovýchode s obcou Trnava pri Laborci, na východe s obcou Porúbka, na severovýchode s obcou Chlmec, na severe s obcou Jasenov. V obci sa nachádza rybník, kameňolom, ľudovo nazývaný vápenka.

## Kultúra a zaujímavosti
### Pamiatky
* Gréckokatolícky kostol Ochrany presvätej Bohorodičky, jednoloďová barokovo-klasicistická stavba s polkruhovým ukončením presbytéria a predstavanou vežou, z konca 18. storočia. Obnovou prešiel v roku 1912. Interiér chrámu je zaklenutý pruskými klenbami. Fasády chrámu sú hladké so segmentovo ukončenými oknami, veža má nárožné skosenia, ukončená je zvonovitou helmicou s laternou. 

* Rímskokatolícky kostol sv. Jozefa, jednoloďová neskoroklasicistická stavba s pravouhlým ukončením presbytéria a vežou tvoriacou súčasť jej hmoty, z roku 1833. Obnovou prešiel v roku 1934. Interiér je zaklenutý valenou klenbou. Fasády chrámu sú hladké s jednoduchými oknami, veža vyrastá zo stupňovitého štítového priečelia vo forme rizalitu, ukončená je atypickou nízkou ihlancovou helmicou a ochodzou s mrežovým zábradlím.

## Referencie

## Iné projekty

## Externé odkazy
* 


Kategória:Obce okresu Michalovce
Palín

::*Palín je aj ľudový názov paliny alebo paliny pravej, pozri [[palina]] a [[palina pravá]].*

**Palín** je obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polygonálnym záverom a vežou tvoriacou súčasť jej hmoty, z roku 1896. Stojí na mieste staršieho kostola z konca 18. storočia, z ktorého bolo použité obvodové murivo. Interiér je zaklenutý korýtkovou klenbou. Zariadenie kostola pochádza z doby jeho vzniku. Fasády kostola sú členené lizénovými rámami, veža vyrastá z priečelia vo forme rizalitu dekorovaného nárožnou rustikou. Je lemovaná pilastrami a ukončená korunnou rímsou s terčíkom a ihlancovou helmicou.  

## Referencie

## Iné projekty

## Externé odkazy
* 


Kategória:Obce okresu Michalovce
Kusín

**Kusín** je obec na Slovensku v okrese Michalovce.

## Polohopis
Leží na brehu Zemplínskej šíravy, v nadmorskej výške okolo 120 m n m. 

## História

Obyvatelia obce podporovali partizánske skupiny pôsobiace vo Vihorlate. 1. novembra 1944 začala obec vypaľovať za podporu partizánom maďarská armáda, no prestala po doručení listu od veliteľa partizánskej brigády Kriváň, v ktorom veliteľ brigády pplk. Jozef VoglSokolovský hrozil popravou maďarských zajatcov držaných partizánskou brigádou v prípade pokračovania represií maďarskej armády na civilnom obyvateľstve.

## Kultúra a zaujímavosti
### Pamiatky
* Gréckokatolícky kostol Najsvätejšej Trojice, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z roku 1865. Interiér je zaklenutý pruskými klenbami. Fasády chrámu sú hladké, členené polkruhovo ukončenými oknami. Veža je ukončená barokovou helmicou s laternou.  

## Ocenenia

## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Kategória:Obce vypálené počas druhej svetovej vojny na Slovensku
Krišovská Liesková

**Krišovská Liesková** je obec na Slovensku v okrese Michalovce.

## Kultúra a zaujímavosti
### Pamiatky
* Reformovaný kostol v časti Krížany, jednoloďová neoklasicistická stavba s polygonálnym záverom a mierne predstavanou vežou, z roku 1894. Obnovou prešiel po druhej svetovej vojne. Interiér je zaklenutý krížovými klenbami. Fasády kostola sú členené lizénami a oknami s atypickým trojuholníkovým záklenkom. Veža je členená pilastrami a ukončená korunnou rímsou s terčíkom a ihlancovou helmicou. 

* Reformovaný kostol v časti Liesková, jednoloďová eklektická stavba s prvkami secesie s polygonálnym záverom a vežou tvoriacou súčasť jej hmoty, z roku 1907. Obnovou prešiel po druhej svetovej vojne. Interiér je zaklenutý krížovými klenbami. Fasáda kostola je z neomietaného kvádrového muriva, členená slepými arkádami. Okná majú kamenné ostenia a secesné oblúkové záklenky. Veža je lemovaná pilastrami a ukončená štítmi v tvare lomeného oblúka a ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Michalovce
Klokočov (okres Michalovce)

**Klokočov** je obec na Slovensku v okrese Michalovce. Obec bola v septembri 1944 čiastočne vypálená počas povstaleckých bojov, nemeckými vojakmi. Úplne zhoreli 2 domy a čiastočne dva domy.

## Polohopis
Obec je jedným z významných rekreačných centier na severnom brehu Zemplínskej šíravy, na južnom úpätí vulkanického pohoria Vihorlat. 

## Kultúra a zaujímavosti
### Pamiatky
* Gréckokatolícky chrám Zosnutia Presvätej Bohorodičky, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1835. Obnovou prešiel v roku 1945. Interiér je zaklenutý pruskou klenbou. Nachádza sa tu neobarokový baldachýnový oltár a ikonostas z roku 1898. Bočný oltár s maľbami od P. Bogdánskeho je z roku 1880. Fasády chrámu majú nárožné skosenia, sú členené segmentovo ukončenými oknami so šambránami. Veža je ukončená korunnou rímsou s terčíkom a zvonovitou helmicou s laternou. Chrám je významným pútnickým miestom Zemplína a najväčším Košickej eparchie. Nachádza sa tu kópia zázračnej ikony Presvätej Bohorodičky. Pôvodná ikona bola napísaná neznámym ikonopiscom na dreve, ikona údajne slzila v roku 1670, keď bola zneuctená vojakmi reformovaného vierovyznania, ktorí vtrhli do dediny, zničili ikonostas a podpálili chrám. Dnešná ikona Bohorodičky je druhou kópiou, korunovaná bola v roku 1948. Hlavná púť sa koná v druhej polovici augusta, okolo sviatku Zosnutia presvätej Bohorodičky (15. augusta), spravidla v sobotu a nedeľu. Okrem toho sa tu cez rok konajú aj menšie púte.

Súbor:Klokocov11Slovakia17.JPG|Chrám Zosnutia Presvätej Bohorodičky
Súbor:Klokocov11Slovakia18.JPG
Súbor:Klokočov 04512037.jpg|Ikonostas chrámu


## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Kategória:Gréckokatolícke pútnické miesta
Kategória:Obce vypálené počas druhej svetovej vojny na Slovensku
Kategória:Pútnické miesta na Slovensku
Jovsa

**Jovsa** je obec na Slovensku v okrese Michalovce.

## Kultúra a zaujímavosti
### Pamiatky
* Gréckokatolícky kostol Ochrany Presvätej Bohorodičky, jednoloďová neskoroklasicistická stavba so segmentovým ukončením presbytéria a vežou tvoriacou súčasť jej hmoty, z roku 1837. V roku 1934 prešiel obnovou. Interiér je zaklenutý pruskými klenbami. Kazateľnica pochádza z doby výstavby kostola. Hlavný a bočné oltáre pochádzajú z konca 19. storočia. Fasády chrámu sú členené lizénami a segmentovo ukončenými oknami so šambránami. Veža vyrastá zo štítového priečelia vo forme rizalitu, v štíte je umiestnené termálne okno. Veža je lemovaná pilastrami a slepými arkádami, ukončená je barokovou helmicou. 

[náhľad|vľavo|[Vihorlat (vrch)|Vihorlat pod ktorým leží obec]]

## Referencie

## Pozri aj
* Jovsianska hrabina

## Iné projekty

## Externé odkazy
* 


Kategória:Obce okresu Michalovce
Hnojné

**Hnojné** je obec na Slovensku v okrese Michalovce.

## Kultúra a zaujímavosti
### Pamiatky
* Gréckokatolícky kostol Premenenia pána, jednoloďová pôvodne gotická stavba s polygonálnym ukončením presbytéria, bez veže, pravdepodobne z 15. storočia. V 16. a 17. storočí patril kostol reformovaným veriacim. Výraznou úpravou prešiel v 19. storočí, kedy získal súčasnú podobu. Fasády chrámu sú členené lizénovými rámami a polkruhovo ukončenými oknami. Pri kostole stojí moderná oceľová zvonica. 

* Vodný mlyn, ľudová dvojpodlažná stavba na pôdoryse obdĺžnika z 19. storočia. Objekt je postavený z nepálenej tehly. Fasády mlyna sú členené lizénami, priečeliu dominuje drevený štít sedlovej strechy. V súčasnosti je objekt neudržiavaný a chátra.

## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Hažín

**Hažín** je obec na Slovensku v okrese Michalovce.

## Kultúra a zaujímavosti
### Pamiatky
* Gréckokatolícky kostol Nanebovstúpenia Pána, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1786. Stojí na mieste staršieho stredovekého rímskokatolíckeho kostola, ktorý počas obdobia reformácie slúžil reformovaným veriacim. V roku 1886 prešiel historizujúcou obnovou, bola postavená nová veža. Interiér chrámu je zaklenutý pruskými klenbami. Jeho zariadenie pochádza zo začiatku 20. storočia. Fasády chrámu sú členené polkruhovo ukončenými oknami. Veža je členená lizénovými rámami s nárožným zaoblením a ukončená zvonovitou helmicou s laternou a nárožnými vežicami. 

## Referencie

## Iné projekty

## Externé odkazy
* 


Kategória:Obce okresu Michalovce
Dúbravka (okres Michalovce)

**Dúbravka** je obec na Slovensku v okrese Michalovce.

## Dejiny
Obec pravdepodobne vznikla na mieste rúbaniska po dubovom lese asi pred 14. storočím, najneskôr jeho začiatkom. Patrila zemanom z Budkoviec až do 17. storočia.

Obyvatelia obce boli zdanení od: 1567 2, 1582 4, 1610 1,25 a 1635 0,125 porty.

## Kultúra a zaujímavosti
### Pamiatky
* Gréckokatolícky kostol Narodenia Presvätej Bohorodičky, jednoloďová neoklasicistická stavba s polkruhovým ukončením presbytéria a vežou tvoriacou súčasť jej hmoty, z roku 1939. Interiér je zaklenutý pruskými klenbami. Zariadenie kostola pochádza z doby jeho výstavby. Fasáda je čenená dekoratívnymi opormými piliermi a polkruhovo ukončenými oknami so šambránami. Veža vyrastá zo štítového priečelia s volútami. V hornej časti je osmiboká, ukončená korunnou rímsou s terčíkom s hodinami a barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Michalovce
Kaluža

**Kaluža** je obec na Slovensku v okrese Michalovce.

## Polohopis
Je to podvihorlatská obec, ktorá sa nachádza pri druhej najväčšej vodnej nádrži na Slovensku Zemplínskej Šírave. Je to významné a vyhľadávané rekreačné centrum najmä v letných mesiacoch zemplínskeho regiónu. 

## Kultúra a zaujímavosti
### Pamiatky
* Gréckokatolícky kostol sv. Tomáša, jednoloďová eklektická stavba s polkruhovým ukončením presbytéria a predstavanou  vežou, z roku 1928. Fasády chrámu sú členené lizénami, v spodnej časti z pohľadového lomového kameňa a polkruhovo ukončenými oknami so šambránami s klenákmi. Veža je ukončená barokovou helmicou s laternou. 

Súbor:Church kaluža.jpg|Kostol sv. Tomáša


## Partnerské obce
*  Argenbühl, Nemecko
*  Capannoli, Taliansko
*  Cieszanów, Poľsko
*  Diósd, Maďarsko
*  Žovkva, Poľsko

## Referencie

## Iné projekty

## Externé odkazy
* Oficiálna stránka obce


Kategória:Obce okresu Michalovce
Hatalov

**Hatalov** () je obec na Slovensku v okrese Michalovce.

## Dejiny
Prvá písomná zmienka je z roku  1326. Jej dejiny sú bohaté. Kedysi tu stál hrad, liehovar Widderovcov, v prevádzke bol parný mlyn. Obyvatelia boli poľnohospodári a ovocinári. V roku 1910 tu žila maďarská menšina, ktorá dnes už nie je zrejmá. Obec po Trianone pripadla Česko-Slovensku. Po hrade sa nezachovali žiadne stopy, pravdepodobná lokalita je v poli smerom na Budkovce. Cez výhybňu Hatalov vedie prvá železničná trať postavená štátom po roku 1918 (dĺžka 20 kilometrov, smer Vojany – Bánovce nad Ondavou).

Najstaršie osídlenie je doložené nálezmi z doby eneolitu, bronzovej, halštatskej, z doby rímskej i z 9. až 10. storočia. V rámci Uhorska patrili Hatalov až do roku 1918 do Zemplínskej župy. Dnešná obec pochádza z pôvodnej slovenskej, slovanskej osady spred 11. storočia. Výnimočne túto lokalitu označovali aj ako Nižné Žbince.

Najstaršiu písomnú zmienku o  tunajšom sídle nachádzame v roku 1326 a v tomto období patrilo k pozdišovskému panstvu rodiny Ákoš. V písomných záznamoch z 14. až 16. storočia sa obec vyskytuje pod názvom Gatal a Gataly a v tom čase patrila miestnym zemanom, z ktorých minimálne jeden študoval na viedenskej univerzite.

Najneskôr v 16. storočí v  dedine postavili murovaný kostol a v roku 1600 tu stáli dve kúrie (šľachtické sídlo), kostol, fara a škola. Na prelome 16. a 17. storočia Hatalov patril medzi stredne veľké dediny aj so šľachtickým obyvateľstvom. V dôsledku rozličných okolností bol Hatalov začiatkom 18. storočia bez obyvateľstva. V druhej polovici 18. storočia vďaka príchodu nového obyvateľstva sa postupne zvyšoval ich počet.

V  Hatalove vlastnili majetky členovia viacerých šľachtických rodín. V 19. storočí v Hatalove stál aj kaštieľ s rozsiahlou záhradou. Zároveň sa tu v tomto období spomína liehovar.

V roku 1973 bol do užívania odovzdaný miestny rímskokatolícky kostol.

## Osobnosti obce
### Pôsobili tu
* Andrej Hajduk (* 1948), politik, poslanec NRSR za stranu KDH.

## Referencie

## Iné projekty

## Externé odkazy
* 


Kategória:Obce okresu Michalovce
Drahňov

**Drahňov** je obec na Slovensku v okrese Michalovce.

## Dejiny
Obec pravdepodobne existovala pred 13. storočím (prvá písomná zmienka je z roku 1262) a podľa ďalších poznatkov jevstvovala od veľkomoravského obdobia.

Kostol Panny Márie je potvrdený v roku 1335. Od roku 1606 existovala v obci kalvínska farnosť.

K obci patrili vodné mlyny a brod cez rieku Laborec. Na prelome 16. a 17. storočia patril Drahnov medzi malé mestečká Zemplínskej župy.

Obyvatelia obce boli zdanení od: v rokoch 1567 8,5, 1582 9, 1610 4 a 1635 1,25 porty.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1836. V interiéri sa nachádza zariadenie z doby jeho výstavby a trojramenná empora. Fasády kostola sú členené lizénovými rámami, nárožia má zaoblené, konkávne prehnutá veža vyrastá zo štítového priečelia dekorovaného amforami. Veža je členená pilastrami a ukončená korunnou rímsou s terčíkom a zvonovitou helmicou.  
* Pohrebná kaplnka, neoklasicistická stavba z 50. rokov 19. storočia. Autorom projektu stavby je K. Gerster. Stavba predstavuje inšpiráciu gréckym typom chrámu in antis. Fasády kaplnky, mauzólea, sú členené pilastrami, priečelie je riešené ako trojosový portikus nesený iónskymi stĺpmi, ukončený trojuholníkovým štítom s tympanónom.  
* Lóňaiovský kaštieľ, dvojpodlažná klasicistická stavba na pôdoryse písmena L z roku 1812. Stojí na staršom, možno renesančnom základe Daróciovského kaštieľa. Úpravou prešiel v roku 1836. Kratšie záhradné krídlo je prízemné s otvorenými arkádami. V minulosti sa v kaštieli nachádzal bohatý archív a knižnica, ktorá bola po druhej svetovej vojne rozkradnutá. V kaštieli po vojne sídlila základná škola. Fasáde budovy dominuje štvorosové priečelie s rizalitom ukončeným trojuholníkovým štítom s tympanónom. 

## Referencie

## Iné projekty

## Externé odkazy
* 


Kategória:Obce okresu Michalovce